CELEX: 62019TN0047
Language: bg
Date: 2019-01-23 00:00:00
Title: Дело T-47/19: Жалба, подадена на 23 януари 2019 г. — Dansk Erhverv/Комисия

18.3.2019   
            
            
               BG
            
            
               Официален вестник на Европейския съюз
            
            
               C 103/53
            
         
      Жалба, подадена на 23 януари 2019 г. — Dansk Erhverv/Комисия
      (Дело T-47/19)
      (2019/C 103/69)
      Език на производството: английски
      
         Страни
      
      
         Жалбоподател: Dansk Erhverv (Копенхаген, Дания) (представител: T. Mygind, адвокат)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени Решение C(2018) 6315 окончателен на Комисията от 4 октомври 2018 година относно държавна помощ SA.44865 (2016/FC) — Германия — Твърдяна държавна помощ за германските погранични магазини за напитки,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага едно основание, а именно че Комисията е нарушила процесуалните му права в качеството му на заинтересована страна съгласно член 108, параграф 2 ДФЕС и член 4, параграф 4, член 12, параграф 1 и член 24, параграф 1 от Процедурния регламент (1), като не е започнала официалната процедура по разследване, предвидена в член 108, параграф 2 ДФЕС, въпреки сериозните затруднения при преценката на свързаните с държавните помощи въпроси в жалбата относно административната практика на „декларацията за износ“, и по-специално относно освобождаването на пограничните магазини от задължението да събират депозит и следователно да заплащат ДДС върху депозита, както и относно освобождаването от глоби при нарушения на задълженията за събиране на депозит съгласно германския режим за депозит за напитките в кутии. Следователно Комисията допуснала грешки при прилагане на правото и явни грешки в преценката на фактите, първо, по отношение на съвместимостта на практиката на „декларацията за износ“ със задълженията на Германия съгласно член 4, параграф 3 ДФЕС, Директивата за опаковките (2) и принципа „замърсителят плаща“, както и с изискванията за събиране на депозит съгласно приложимата германска правна уредба относно опаковките. Второ, Комисията допуснала грешка по отношение на последиците от липсата на събиране на приходи от ДДС от Германия поради практиката на „декларацията за износ“, които са последици от държавна помощ.
      
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).
      
         (2)  Директива (ЕС) 2018/852 на Европейския парламент и на Съвета от 30 май 2018 година за изменение на Директива 94/62/ЕО относно опаковките и отпадъците от опаковки (ОВ L 150, 2018 г., стр. 141).